CELEX: 22012D0741
Language: lv
Date: 2012-06-27 00:00:00
Title: 2012/741/ES: ES un Korejas Tirdzniecības un ilgtspējīgas attīstības komitejas Lēmums Nr. 1/2012 ( 2012. gada 27. jūnijs ) par Pilsoniskās sabiedrības foruma darbības noteikumu pieņemšanu saskaņā ar 13.13. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses

1.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 331/52
            
         ES UN KOREJAS TIRDZNIECĪBAS UN ILGTSPĒJĪGAS ATTĪSTĪBAS KOMITEJAS LĒMUMS Nr. 1/2012
   (2012. gada 27. jūnijs)
   par Pilsoniskās sabiedrības foruma darbības noteikumu pieņemšanu saskaņā ar 13.13. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses
   (2012/741/ES)
   TIRDZNIECĪBAS UN ILGTSPĒJĪGAS ATTĪSTĪBAS KOMITEJA,
   ņemot vērā 2010. gada 6. oktobrī Briselē parakstīto Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (turpmāk “nolīgums”), un jo īpaši tā 13.13. pantu,
   tā kā:
   
               (1)
            
            
               Nolīguma 13.13. pantā paredzēts, ka abu pušu Vietējā(-ās) padomdevēja grupa(-as) tiekas Pilsoniskās sabiedrības forumā.
            
         
               (2)
            
            
               Pilsoniskās sabiedrības forums nodrošina, lai Vietējās padomdevēja grupas locekļi būtu līdzsvaroti pārstāvēti.
            
         
               (3)
            
            
               Puses, pieņemot Tirdzniecības un ilgtspējīgas attīstības komitejas lēmumu, ne vēlāk kā viena gada laikā pēc šā nolīguma stāšanās spēkā vienojas par Pilsoniskās sabiedrības foruma darbību,
            
         IR PIEŅĒMUSI ŠO LĒMUMU.
   1. pants
   Ar šo tiek izveidoti Pilsoniskās sabiedrības foruma darbības noteikumi, kuri izklāstīti šā lēmuma pielikumā.
   2. pants
   Šis lēmums stājas spēkā tā pieņemšanas dienā.
   
      Briselē, 2012. gada 27. jūnijā
      
         
            Tirdzniecības un ilgtspējīgas attīstības komitejas vārdā –
         
         
            Korejas Republikas Tirdzniecības un ilgtspējīgas attīstības komitejas līdzpriekšsēdētāji
         
         Kyungduck AN
         Sanghoon KIM
         
            Eiropas Savienības Tirdzniecības un ilgtspējīgas attīstības komitejas līdzpriekšsēdētājs
         
         Peter THOMPSON
      
   
   
      PIELIKUMS
      
         PILSONISKĀS SABIEDRĪBAS FORUMA DARBĪBAS NOTEIKUMI
      
      1. pants
      Pilsoniskās sabiedrības forumu veidos 12 ES Vietējās padomdevēja grupas locekļi un 12 Korejas Vietējo padomdevēja grupu locekļi, ko izraugās Vietējās padomdevēja grupas. Locekļiem var pievienoties padomdevēji eksperti. Kā katras puses Pilsoniskās sabiedrības foruma pārstāvji attiecīgi tiek iekļauti vismaz trīs uzņēmējdarbības organizāciju, arodbiedrību un vides nevalstisku organizāciju pārstāvji.
      2. pants
      Pilsoniskās sabiedrības forumam ir ES un Korejas līdzpriekšsēdētājs. Līdzpriekšsēdētājus attiecīgi izraudzīsies ES Vietējā padomdevēja grupa un Korejas Vietējā(-ās) padomdevēja grupa(-as) Pilsoniskās sabiedrības foruma dalībnieku vidū.
      Līdzpriekšsēdētāji, pamatojoties uz attiecīgo Vietējo padomdevēja grupu pieprasījumiem, izstrādās Pilsoniskās sabiedrības foruma sanāksmju dienas kārtību. Turklāt dienas kārtībā iekļauj šādus regulārus jautājumus:
      
                  a)
               
               
                  pušu informāciju par to, ka tiek īstenota nodaļa par tirdzniecību un ilgtspējīgu attīstību;
               
            
                  b)
               
               
                  ziņojumus par atbilstoši 13.14. pantam veiktajām apspriedēm un atbilstoši 13.15. pantam veikto ekspertu grupas darbu.
               
            3. pants
      Pilsoniskās sabiedrības forums tiekas vismaz reizi gadā pārmaiņus Briselē un Seulā, ja vien puses nav nolēmušas citādi. Ārkārtas sanāksmi var rīkot pēc vienas Vietējās padomdevēja grupas pieprasījuma.